PRITARTA

Rokiškio rajono savivaldybės tarybos

2020 m. rugsėjo 25 d. sprendimu Nr. TS-

**BENDRADARBIAVIMO SUTARTIS**

2020 m. ………………. d. Nr.

Rokiškio rajono savivaldybė, juridinio asmens kodas 188772248, (toliau – Steigėjas), atstovaujama Rokiškio rajonosavivaldybės mero Ramūno Godeliausko, veikiančio pagal Rokiškio rajono savivaldybės tarybos 2020 m. rugsėjo 25 d. sprendimu Nr. TS-... suteiktus įgaliojimus, Rokiškio r. Juodupės gimnazija, juridinio asmens kodas 190249696 (toliau – Švietimo teikėjas), atstovaujama direktorės Dainoros Mineikienės, veikiančios pagal Mokyklos nuostatus, ir Renata Šinkūnienė, gimusi 1980 m. spalio 8 d. (toliau – Mokytojas), elektroninio pašto adresas: renata.sink@gmail.com (toliau kartu vadinami Šalimis, o kiekvienas atskirai – Šalimi), būdami suinteresuoti skatinti tarpusavio bendradarbiavimą kuriant sąlygas ir paskatas mokymuisi visą gyvenimą, plėtojant formaliojo ir neformaliojo mokymosi galimybes, ir atsižvelgdami į tai, kad **Vytauto Didžiojo universitetas**, pagal Lietuvos Respublikos įstatymus įsteigta ir veikianti viešoji įstaiga, juridinio asmens kodas 111950396, buveinės adresas: K. Donelaičio g. 58, Kaunas LT-44248 (toliau – Universitetas) teikia paraišką pagal [2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonę „Formaliojo ir neformaliojo mokymosi galimybių plėtra“ (toliau – Projektas) projektų finansavimo sąlygų aprašą (toliau – Aprašas), sudaro šią bendradarbiavimo sutartį (toliau – Sutartis). Universitetui gavus finansavimą vykdyti Projektą, Šalys susitaria dėl žemiau pateiktų sąlygų:](https://www.esinvesticijos.lt/lt/dokumentai/2014-2020-metu-europos-sajungos-fondu-investiciju-veiksmu-programos-9-prioriteto-visuomenes-svietimas-ir-zmogiskuju-istekliu-potencialo-didinimas-09-4-2-esfa-k-714-priemones-formaliojo-ir-neformaliojo-mokymosi-galimybiu-pletra-projektu-finansavimo-salyg)

**I. BENDROSIOS NUOSTATOS**

1.1. Sutarties objektas – Šalių bendradarbiavimas, siekiant abipusiai naudingų tikslų, sudarant sąlygas Mokytojui Universitete įgyti aukštojo mokslo kvalifikaciją ar jos dalį (suteikiant pedagogines ir (ar) dalykines kompetencijas, reikalingas jam tolimesniam darbui švietimo sektoriuje).

1.2. Mokytojas kvalifikaciją tobulina Universitete pagal Universiteto vidaus teisės aktais patvirtintą programą, atitinkančią Aprašo reikalavimus.

1.3. Mokytojo kvalifikacijos kėlimo išlaidos padengiamos iš 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonės „Formaliojo ir neformaliojo mokymosi galimybių plėtra.“

**II. ŠALIŲ ĮSIPAREIGOJIMAI**

**2.1. Steigėjas įsipareigoja:**

2.1.1. Projekto vykdymo laikotarpiu ir 2 metus po Projekto pabaigos užtikrinti Mokytojui darbo vietą Švietimo teikėjo įstaigoje, jeigu Projektui įgyvendinti bus skirtas finansavimas;

2.1.2. bendradarbiauti su Mokytoju, Švietimo teikėju ir Universitetu visą Projekto įgyvendinimo laikotarpį;

2.1.3. esant poreikiui, Steigėjo interneto svetainėje ar kitomis Šalių atskirai aptartomis komunikacinėmis priemonėmis, viešinti su Projekto įgyvendinimu susijusias veiklas.

**2.2. Švietimo teikėjas įsipareigoja:**

2.2.1. sudaryti sąlygas Mokytojui tobulinti kvalifikaciją Universitete;

2.2.2. Projekto vykdymo laikotarpiu ir 2 metus po Projekto pabaigos užtikrinti Mokytojui darbo vietą savo įstaigoje, jeigu Projektui įgyvendinti bus skirtas finansavimas;

2.2.3. bendradarbiauti su Mokytoju, Steigėju ir Universitetu visą Projekto įgyvendinimo laikotarpį. Iki Projekto vykdymo pradžios Universitetui pateikti šios Sutarties kopiją;

2.2.4. esant poreikiui, Švietimo teikėjo interneto svetainėje ar kitomis Šalių atskirai aptartomis komunikacinėmis priemonėmis, viešinti su Projekto įgyvendinimu susijusias veiklas.

**2.3. Mokytojas įsipareigoja:**

2.3.1. tobulinti kvalifikaciją Universitete pagal Universiteto vidaus teisės aktais patvirtintą programą, atitinkančią Aprašo reikalavimus;

2.3.2. pateikti kartu su šia Sutartimi vyskupijos katechetikos centro pažymą, kad neturi kliūčių gauti kanoninį siuntimą, kai siekiama įgyti katalikų tikybos mokytojui reikiamą kvalifikaciją;

2.3.3. kvalifikacijos tobulinimo metu laikytis Universiteto vidaus teisės aktų reikalavimų;

2.3.4. projekto įgyvendinimo laikotarpiu ir ne mažiau nei 2 metus po Projekto pabaigos dirbti Švietimo teikėjo įstaigoje, jeigu Projektui įgyvendinti bus skirtas finansavimas.

**III. SUTARTIES GALIOJIMAS, KEITIMAS IR KITOS SĄLYGOS**

3.1. Sutartis įsigalioja nuo tos dienos, kai paskutinioji iš Šalių ją pasirašo ir galioja ne mažiau nei 2 metus po Projekto įgyvendinimo pabaigos.

3.2. Sutartis gali būti nutraukta bet kurios Šalies iniciatyva, įspėjus kitą Šalį prieš 30 kalendorinių dienų.

3.3. Ši Sutartis gali būti nutraukiama:

3.3.1. jei viena iš Šalių pažeidžia šioje Sutartyje nustatytus įsipareigojimus;

3.3.2. Šalių susitarimu, jei tokį susitarimą sąlygoja nenumatytos, objektyvios ir motyvuotos priežastys.

3.4. Ši Sutartis gali būti pakeista ar papildyta tik raštišku visų Šalių susitarimu. Sutarties pakeitimai yra neatsiejama Sutarties dalis. Visi šios Sutarties pakeitimai, papildymai ir priedai galioja, jei yra sudaryti raštu ir tinkamaipasirašyti visų Šalių.

3.5. Nė viena Šalis neturi teisės perduoti tretiesiems asmenims pagal šią Sutartį prisiimtų įsipareigojimų ir teisių be raštiško kitų Šalių sutikimo.

3.6. Šalys garantuoja šios Sutarties pagrindu gautos informacijos konfidencialumą ir įsipareigoja susilaikyti nuo veiksmų, kuriais būtų pažeistos Sutarties sąlygos ir kurie galėtų daryti žalą Šalių interesams ir tarpusavio santykiams.

3.7. Šalys garantuoja, kad šios Sutarties pagrindu gautus ar kitaip sužinotus asmens duomenis saugos ir tvarkys taip, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

3.8. Visi ginčai, kurių sutarties Šalys negali išspręsti geranoriškai ir susitarus, sprendžiami Lietuvos Respublikos teisės aktų nustatyta tvarka.

3.9. Sutartis sudaryta trimis vienodos teisinės galios egzemplioriais, po vieną kiekvienai Šaliai.

**ŠALIŲ REKVIZITAI IR PARAŠAI**

|  |  |  |
| --- | --- | --- |
| **Steigėjas** | **Švietimo teikėjas** | **Mokytojas** |
| Rokiškio rajono savivaldybė  Kodas 188772248,  Respublikos g. 94  LT-42136 Rokiškis | Rokiškio r. Juodupės gimnazija  Kodas 190249696,  P. Cvirkos g. 16, Juodupė  Juodupės sen.  LT-42454 Rokiškio r. | Renata Šinkūnienė,  gimusi 1980 m. spalio 8 d.  e. p. renata.sink@gmail.com |
| **Savivaldybės meras**  Ramūnas Godeliauskas | **Direktorė**  Dainora Mineikienė | **Mokytoja**  Renata Šinkūnienė |